rejauldu/bengali-wikipedia huggingface dataset:
২০২৪ নর্থ ইস্ট অলিম্পিক গেমস হচ্ছে নর্থ ইস্ট গেমসের তৃতীয় সংস্করণ। নাগাল্যান্ডে অনুষ্ঠিত এই প্রতিযোগিতাটি ১৮ মার্চ নাগাল্যান্ডের মুখ্যমন্ত্রী নেফিউ রিও উদ্বোধন করেন।   পটভূমি  ২০১৮ সালে এই প্রতিযোগিতার প্রথম আসর মণিপুরে অনুষ্ঠিত হয়।  ২০২০ সালে দ্বিতীয় আসরটি অরুণাচল প্রদেশে আয়োজিত হওয়ার কথা ছিল, কিন্তু করোনা মহামারীর কারণে পিছিয়ে দেওয়া হয়। ২০২২ সালে মেঘালয় রাজ্য প্রতিষ্ঠার সুবর্ণজয়ন্তী উপলক্ষে এই আসরটি মেঘালয়ে অনুষ্ঠিত হয়।   শৃঙ্খল  উত্তর-পূর্ব ভারতের ৮টি রাজ্যের ৩০০০-এরও বেশি ক্রীড়াবিদ ১৫টি বিভাগে অংশগ্রহণ করেছেন, যা নাগাল্যান্ডের তিনটি জেলার ১২টি স্থানে অনুষ্ঠিত হয়েছে, চুমুকেদিমা, ডিমাপুর এবং কোহিমা। এই প্রতিযোগিতার অন্তর্ভুক্ত খেলাগুলির মধ্যে রয়েছে তীরন্দাজি, অ্যাথলেটিক্স, ব্যাডমিন্টন, বাস্কেটবল, কুস্তি, ফুটবল, টেনিস, পেনকাক সিলাত, টেবিল টেনিস, তায়কোয়ান্দো, ভলিবল এবং উশু।   ফলাফল  প্রতিযোগিতায় মণিপুর সামগ্রিকভাবে জয়লাভ করেছে, যেখানে নাগাল্যান্ড দ্বিতীয় স্থান অধিকার করেছে এবং আসাম পদক তালিকার তৃতীয় স্থান অর্জন করেছে।   পদক তালিকা  + স্থান রাজ্যস্বর্ণ রৌপ্যতাম্র মোট১মণিপুর৫২৩৮৪০১৩০২নাগাল্যান্ড৪৮৪২৪৪১৩৪৩আসাম৪৩৪৪৫৩১৪০৪মিজোরাম১৬১৫২৭৪৭৫অরুণাচল প্রদেশ০৮১২২৭৫৮৬সিকিম০৫০৭১৯৩১৭মেঘালয়০২১২৪১৫৫৮ত্রিপুরা০১০৪১১১৬   আরও দেখুন   নর্থ ইস্ট গেমস  ২০২২ নর্থ ইস্ট অলিম্পিক গেমস   তথ্যসূত্র   বিষয়শ্রেণী:নর্থ ইস্ট গেমস
+নংতৈরিকৃত নিবন্ধ১১. লিভার রুল২. ক্লসিয়াস-ক্ল্যাপেরন সমীকরণ৩. দশা সূত্র২১. কালভার্ট২. প্রকৌশলে স্নাতক৩. স্যানিটারি প্রকৌশল৩১. চৌম্বকীয় সংমিশ্রণ২. ধ্রুব প্রবাহ৩. বৈদ্যুতিক শক্তি৪. আরএল বর্তনী৫. আরসি বর্তনী৪১. বিভব বিভাজক২. ক্লসিয়াস – মোসোটি সম্পর্ক৩. সাইকেল পার সেকেন্ড৪. কুলম্ব ধ্রুবক৫. আলট্রা লো ফ্রিকুয়েন্সি৫১. ক্যাড/ক্যাম২. নগদ প্রবাহ (ক্যাশ ফ্লো)৩. প্র্যান্ডল সংখ্যা৪. বোরিং (উৎপাদন ক্ষেত্রে)৫. শিল্প ব্যবস্থাপনা৬১. নির্মাণ-ভূমি পরিকল্পনা২. ভূমি ব্যবহার পরিকল্পনা৩. বিনোদনমূলক সম্পদ পরিকল্পনা৪. স্থানিক পরিকল্পনা৫. রিয়েল এস্টেট উন্নয়ন৭১. বৈদ্যুতিক ভার রোধ২. বৈদ্যুতিন রঙের কোড৩. বিচ্ছিন্নকরণ বিভব৪. অ্যান্ড গেট৫. বিভব রূপান্তরক৮১. অসংকোচনীয় প্রবাহ২. পিস্টন৩. ইস্পাত (স্টিল) তৈরী৪. মান নিয়ন্ত্রণ৫. ইঞ্জিনিয়ারিং ইকুয়েশন সল্ভার (সমীকরণ সমাধানকারী)৯১. পরিকল্পনা অনুমোদন২. নকশা বিজ্ঞান৩. ভূমির ব্যবহার৪. ভবন নির্মাণ নীতিমালা৫. পরিবহন পরিকল্পনা১০১. ম্যাসনরি২. কংক্রিট স্ল্যাব৩. মাটি-কাঠামো মিথস্ক্রিয়া১১১. সুরেলা রাস্তা২. পানি সম্পদ ব্যবস্থাপনা৩. আলোকবর্ণমিতি১২১. বালি২. পদার্থের শক্তি৩. বিচ্যুতি (প্রকৌশল)১৩১. জৈব বলবিজ্ঞান২. কৃত্রিম মাংস৩. বায়োমেডিক্যাল অ্যাডভান্সড রিসার্চ অ্যান্ড ডেভেলপমেন্ট অথোরিটি১৪১. বিষ বিজ্ঞান২. হৃদপিণ্ডের ভালভ৩. ন্যানোমেট্রোলজি১৫১. বৈদ্যুতিক যন্ত্র২. পারমাণবিক ব্যাটারি৩. অটোমোটিভ ব্যাটারি১৬১. ক্ষমতা প্রকৌশল২. বৈদ্যুতিক ক্ষমতা গুণমান৩. সলিড স্টেট ব্যাটারি১৭১. কঠিন দ্রবণ২. ইউটেকটিক ব্যবস্থা৩. পার্লাইট৪. মার্টেনসাইট৫. সমতাপীয় রূপান্তর ডায়াগ্রাম১৮১. বোধগম্য তাপ২. তাপ ইঞ্জিন৩. কয়েল স্প্রিং৪. কার্নো চক্র৫. প্রবাহ প্রক্রিয়া১৯১. দশাচিত্র২. স্ফটিকজনিত ত্রুটি৩. কাঁচা লোহা৪. সঞ্চারিত ইলেকট্রন৫. মিল স্কেল২০১. নেভাল আর্কিটেকচার২. জাহাজ প্রতিরোধ এবং পরিচালনা৩. জাহাজ মডেল বেসিন৪. রোবট ওয়েল্ডিং৫. কোল্ড ওয়েল্ডিং৬. স্ল্যাগ ওয়েল্ডিং২১১. নগর পরিকল্পনা শিক্ষাক্রম২. নগরীর সমন্বিত পানি ব্যবস্থাপনা৩. পরিবেশগত পরিকল্পনা২২১. চতুর্থ শিল্প বিপ্লব২. স্ট্র্যাটিফাইড স্যাম্পলিং৩. মুডি চার্ট২৩১. টার্বোপ্রপ২. র‍্যাঙ্কিন চক্র৩. হিট (তাপীয়) পাম্প এবং শীতলীকরণ চক্র২৪১. প্রক্রিয়াধীন কাজ২. মান শৃঙ্খল৩. উৎপাদনের প্রভাবক সমূহ৪. খসড়া প্রণয়ন যন্ত্র৫. প্রক্রিয়া অনুকূলকরণ২৫১. এলিভেশন২. জলপথ৩. মাঠ (কৃষি)৪. থিওডোলাইট৫. অবকাঠামো প্রকৌশলের ইতিহাস
আশ্চর্য ফাক ইট (ছবির থিয়েটার পোস্টারে Ascharya F#*k It নামে বিশ্লেষণ করা হয়েছে; আশ্চর্যচকিত! নামেও পরিচিত) হলো ভারতীয় হিন্দি ভাষার একটি ব্ল্যাক কমেডি ড্রামা চলচ্চিত্র। ছবিটি পরিচালনা করেছেন সমিত কক্কড়। ছবিটিতে প্রধান চরিত্রে অভিনয় করেছেন প্রিয়াঙ্কা বোস, বৈভব রাজ গুপ্ত, অঙ্কিত রাজ, অনংশা বিশ্বাস এবং সন্তোষ জুভেকার। আকাঙ্ক্ষা এবং লোভ কীভাবে একজন বলিউড তারকা, তার ড্রাইভার, একজন পতিতা এবং তার দালালের জীবনকে একটি অপ্রত্যাশিত প্রেমের গল্পে জড়িয়ে ফেলে তা নিয়েই ছবিটির গল্প। ছবিটি ইউডলি ফিল্মস দ্বারা সমর্থিত, যা সারেগামার একটি প্রযোজনা উদ্যোগ।   পটভূমি  একজন বলিউড সুপারস্টার এক রাতের লোভের জন্য একজন পতিতা ভাড়া করেন। এই এক রাত পাঁচটি চরিত্রের ভাগ্য চিরতরে বদলে দেয়। সমাজবিরোধী দালালের হাত থেকে নিজেকে মুক্ত করার জন্য লড়াই করার সময়, পতিতাটি সুপারস্টারের ড্রাইভারের প্রেমে পড়ে যায়। ইতিমধ্যে, অভিনেতা তার অতীতের অপরাধের জন্য ব্ল্যাকমেইলের শিকার হন এবং তিনি যেকোনো উপায়ে তার খ্যাতি অক্ষুণ্ণ রাখতে চান। এই দুটি ঘটনা এক সহিংস পরিণতির মুখোমুখি হয় যেখানে সবাই বেঁচে থাকবে না।   অভিনয়শিল্পী    খুশিয়া চরিত্রে সন্তোষ জুভেকর  কান্তা চরিত্রে প্রিয়াঙ্কা বোস  রাজু চরিত্রে বৈভব রাজ গুপ্ত  করণ কুমারের চরিত্রে অঙ্কিত রাজ  গোর্ধন চরিত্রে বিপিন শর্মা  লতিকা চরিত্রে অনাংশা বিশ্বাস  জানকি চরিত্রে কাশ্মীরা ইরানি   তথ্যসূত্র    বহিঃসংযোগ      বিষয়শ্রেণী:হিন্দি ভাষার নাট্য চলচ্চিত্র বিষয়শ্রেণী:ভারতীয় ডিরেক্ট টু ভিডিও চলচ্চিত্র বিষয়শ্রেণী:ভারতে পতিতাবৃত্তি সম্পর্কে চলচ্চিত্র বিষয়শ্রেণী:ভারতীয় তিক্ত হাস্যরসাত্মক চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০১০-এর দশকের ভারতীয় চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০১৮-এর চলচ্চিত্র
Usage  The template is an infobox, to be used on pages in Diacritics, especially articles on individual diacritical marks. For such pages, it is possible to add a symbol, that will show grand on top of the infobox. Example:  {{Diacritical marks|̌}} → see Caron. When no symbol is added, the top box disappears.   When used in article space, the header uses the article title as a caption. This caption can be overwritten: {{Diacritical marks|⁄|caption=Solidus (punctuation)}} → see Solidus (punctuation) (caption should not be "Solidus (punctuation)".   Use &#x25CC; for the replacement character ◌  See also     Category:Writing system templates
মনু নদী প্রকল্প হলো বাংলাদেশের উত্তর-পূর্বাঞ্চলে সর্ব-বৃহত্তম সেচ ও পানি ব্যবস্থাপনা বিষয়ক প্রকল্প। এ প্রকল্পটির মাধ্যমে মৌলভীবাজার জেলার দুটি উপজেলার ২২,৫৮০ হেক্টর জমিতে সেচ সুবিধা প্রদান করা হচ্ছে। এই প্রকল্পটির কাজ শুরু হয় ১৯৭৫-৭৬ অর্থবছরে এবং এটি সমাপ্ত হয় ১৯৮২-৮৩ অর্থবছরে। প্রকল্পটির পরিচালনা ও রক্ষনাবেক্ষনের দায়িত্বে রয়েছে পানি সম্পদ মন্ত্রণালয়ের অধীনস্থ পানি উন্নয়ন বোর্ড। এই প্রকল্পের ফলে বন্যা নিয়ন্ত্রণের পাশাপাশি শুষ্ক মৌসুমে জমিতে সেচ কাজও করা সম্ভব হচ্ছে।   অবস্থান  মৌলভীবাজার শহরের মধ্য দিয়ে প্রবাহিত হওয়া মনু নদী একটি আন্তর্জাতিক নদী; ভারতের ত্রিপুরা রাজ্যের পাহাড়ি এলাকা হতে উৎপন্ন হওয়া ১৬৬ কিলোমিটার দৈর্ঘের মনুর ৯৩ কিলোমিটার পড়েছে ভারতে এবং অবশিষ্ট ৭৩ কিলোমিটার বাংলাদেশে রয়েছে যা মৌলভীবাজার জেলার কুলাউড়া উপজেলার শরীফপুর ইউনিয়নের তেলিবিল এলাকা দিয়ে বাংলাদেশে প্রবেশ করে কুলাউড়া, রাজনগর ও মৌলভীবাজার সদর উপজেলার ওপর দিয়ে প্রবাহিত হয়ে কুশিয়ারা নদীতে গিয়ে মিশেছে। সম্পূর্ণ মনু নদের উপরই এই প্রকল্পটি বাস্তবায়িত হয়েছে এবং এর উভয় তীর সংরক্ষণ করা হয়েছে এর আওতায়।   ইতিহাস  বাংলাদেশ সরকারের পানি সম্পদ মন্ত্রণালয়ের অধীনস্থ পানি উন্নয়ন বোর্ড ১৯৭৫-৭৬ অর্থবছরে এই প্রকল্পটির কাজ শুরু করে এবং ১৯৮২-৮৩ অর্থবছরে এই প্রকল্পটির কাজ সমাপ্ত হয়।  প্রকল্প  এটি একটি বহুমুখী প্রকল্প যার অধীনে সেচের পানি সরবরাহের জন্য সেচ খাল খনন; নদীর পার্শ্ববর্তী এলাকায় বন্যার পানি প্রবেশ নিয়ন্ত্রণ করার জন্য ভেড়িবাঁধ নির্মাণ ও বর্ষা মৌসুমে বা অন্যান্য সময়ে পার্শ্ববর্তী এলাকায় জমে যাওয়া পানি নিষ্কাশনের জন্য রেগুলেটর যুক্ত স্লুইস গেইট নির্মাণ করা হয়েছে।    গৃহীত পদক্ষেপ  মনু নদী প্রকল্পের বিভিন্ন ধাপে যেসকল ব্যবস্থাদি গৃহীত হয়েছে তার মধ্যে রয়েছে -   সেচ খাল খনন : মনু নদী থেকে শুষ্ক মৌসুমে পার্শ্ববর্তী এলাকার কৃষি জমির জন্য সেচের পানি সরবরাহ করার লক্ষ্যে বেশ কিছু খাল খনন করা হয়েছে এবং  এক্ষেত্রে সেচ প্রকল্পের আওতাভূক্ত জমিতে মনু নদীর পানি গেইট বন্ধ করে হেড আপ করে গ্রাভিটি ফ্লো পদ্ধতিতে এসকল সেচ খালগুলোর মাধ্যমে জমিটিতে পৌছানো হয়।  ভেড়িবাঁধ নির্মাণ : মনু নদী প্রকল্পের আওতায় মনু ও কুশিয়ারা নদীতে ৫০ কিলোমিটার দীর্ঘ ভেড়িবাঁধ নির্মিত হয়েছে। সেচ প্রকল্পের অবিচ্ছেদ্য অংশ হিসেবে নির্মিত এই বাধঁ মূলতঃ বন্যা নিয়ন্ত্রণের জন্যে তৈরি করা হয়েছে যার ফলে নদীর পানি বর্ষা মৌসুমে উপচে পার্শ্ববর্তী ভূমিতে প্রবেশ করতে পারে না।   বর্তমান অবস্থা  দীর্থদিন যাবত্‌ রক্ষণাবেক্ষণের অভাব ও সময় পরিক্রমায় নদীল নাব্যতার সংকটের কারণে নদীটি বর্তমানে গভীরতা হারিয়েছে, ফলে প্রতিবছরই এর দ্বারা সংলগ্ন এলাকার অধিবাসীরা ক্ষতিগ্রস্ত হচ্ছে এবং সেচ প্রকল্পের লক্ষ্যও ব্যাহত হচ্ছে; যার ফলশ্রতিতে এসব সমস্যা সমাধানের লক্ষ্যে মনু নদে বাঁধ নির্মাণে ১৩০০ কোটি টাকার একটি প্রকল্প হাতে নেয়া হয়েছে। ইতিপূর্বেও আরো একটি প্রকল্পের আওতায় বন্যা প্রবণ এলাকা হিসাবে পরিচিতি মৌলভীবাজার ও কুলাউড়া অংশের মনু নদের ২৩ কিলোমিটারে নাব্যতা বৃদ্ধির লক্ষে ২৩ কোটি ৯০ লাখ ৪০ হাজার টাকায় অপর একটি প্রকল্প গ্রহণ করেছিলো নৌ-পরিবহন মন্ত্রণালয়াধীন বিআইডব্লিউটিএ।   আরও দেখুন   পানি সম্পদ মন্ত্রণালয়;  বাংলাদেশ পানি উন্নয়ন বোর্ড;  বাংলাদেশের সেচ প্রকল্পসমূহ।   তথ্যসূত্র    বহিঃসংযোগ   মনু নদী প্রকল্প  - পাউবো কর্তৃক প্রকাশিত একটি ব্রোশিয়র।  বিষয়শ্রেণী:বাংলাদেশের সেচ প্রকল্প বিষয়শ্রেণী:১৯৭৬-এ বাংলাদেশে প্রতিষ্ঠিত
সেপারেট পিয়েরট (বৈজ্ঞানিক নাম: Tarucus waterstradti (Druce, 1895) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।  আকার  প্রসারিত অবস্থায় সেপারেট পিয়েরট এর ডানার আকার ২২-২৮ মিলিমিটার দৈর্ঘ্যের হয়।  বিস্তার  এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান, বাংলাদেশ, মায়ানমার এবং শ্রীলঙ্কা এর বিভিন্ন অঞ্চলে দেখা যায়।   তথ্যসূত্র    বিষয়শ্রেণী:ভারতের প্রজাপতি
মণীন্দ্রলাল বসু (; জন্ম: ৮ জুন , ১৮৯৭ - ২২ জুলাই ১৯৮৬), ছিলেন ভারতীয়  বাঙালি লেখক ও ঔপন্যাসিক। তিনি বিশিষ্ট রোমান্টিক উপন্যাস "রমলা"র  জন্য  জনপ্রিয়তা লাভ করেন । অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯, পৃষ্ঠা ২৯৬,   জন্ম ও শিক্ষা জীবন   মণীন্দ্রলাল বসুর জন্ম ১৮৯৭ খ্রিস্টাব্দের ৮ই জুন ব্রিটিশ ভারতের অধুনা পশ্চিমবঙ্গের কলকাতায়। পিতা ছিলেন মুনসেফ প্রবোধচন্দ্র বসু এবং মাতা ইন্দিরাসুন্দরী। তাঁদের আদি নিবাস ছিল দক্ষিণ চব্বিশ পরগনা জেলার চাংড়িপোতা। তার পড়াশোনা ব্রাহ্ম বয়েজ স্কুল, হেয়ার স্কুল ও প্রেসিডেন্সি কলেজে। ১৯২০ খ্রিস্টাব্দে কলকাতা বিশ্ববিদ্যালয় থেকে এম.এ. পাশের পর ১৯২৩ খ্রিস্টাব্দে আইন বিষয়ে বি.এল. পাশ করে কিছুদিন হাইকোর্টে আইন ব্যবসা করেন। ১৯২৫ খ্রিস্টাব্দে তিনি উচ্চ শিক্ষার্থে ইউরোপ যাত্রা করেন। ১৯২৭ খ্রিস্টাব্দে ব্যারিস্টারি পাশ করে দেশে ফেরেন ১৯২৯ খ্রিস্টাব্দে।  সাহিত্যচর্চা  পেশায় ব্যারিস্টার হলেও, সাহিত্যচর্চায় তার প্রবল আগ্রহ ছিল। ছোট গল্প দিয়ে লেখা শুরু করেছিলেন। বিভিন্ন পত্র পত্রিকায় লেখা পাঠাতেন। প্রবাসী পত্রিকায় একাধিকবার গল্প প্রতিযোগিতায় অংশ নিয়ে প্রথম পুরস্কার লাভ করেছেন। আর এই প্রবাসী পত্রিকাতেই ১৩২৯ -৩০ বঙ্গাব্দে ধারাবাহিক ভাবে তার রোমান্টিক উপন্যাস "রমলা" প্রকাশিত হয়েছিল। তার রচিত অপর উল্লেখযোগ্য গ্রন্থগুলি হল-  জীবনায়ন  সহযাত্রিণী  স্বপ্ন  মায়াপুরী  রক্তকমল  সোনার হরিণ  কল্পলতা  ঋতুপর্ণ  সোনার কাঠি - শিশু ও কিশোরদের জন্য গল্পগ্রন্থ।  তিনি শিশুদের জন্য পাঠ্যপুস্তকও রচনা করেছেন। কয়েকটি অনুবাদগ্রন্থও আছে তার। তাছাড়া ইউরোপে অবস্থান কালে সেখানকার   চিত্রশিল্প বিষয় নিয়ে লিখেছেন "ইউরোপের চিত্রশালা"। ১৩৫১ বঙ্গাব্দে মণীন্দ্রলাল অর্থনীতি বিষয়ক পত্রিকা "পরিকল্পনা"র সম্পাদনা করতেন।  মৃত্যু  মণীন্দ্রলাল ১৯৭৬ খ্রিস্টাব্দের ২২ শে জুলাই প্রয়াত হন।   তথ্যসূত্র   বিষয়শ্রেণী:১৮৯৭-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি লেখক বিষয়শ্রেণী:বাঙালি ঔপন্যাসিক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী
বাংলাদেশ টেবিল টেনিস ফেডারেশন বাংলাদেশের টেবিল টেনিস খেলা নিয়ন্ত্রণ ও পরিচালনার জন্য একটি জাতীয় ফেডারেশন।   ইতিহাস  ফেডারেশনটি ১৯৭২ সালে প্রতিষ্ঠিত হয়েছিল। এটি এশিয়ান টেবিল টেনিস ফেডারেশন এবং ওয়ার্ল্ড টেবিল টেনিস ফেডারেশনের একটি অনুমোদিত প্রতিষ্ঠান। বাংলাদেশে ক্রিকেট ও ফুটবলের পরই এটি জনপ্রিয় খেলা বলে ধারণা করা হয়। ২০১৯ সালে, বাংলাদেশের শীর্ষ টেবিল টেনিস খেলোয়াড়রা অব্যবস্থাপনার অভিযোগে বাংলাদেশ টেবিল টেনিস ফেডারেশনের সহ-সভাপতি খন্দকার হাসান মনিরের পদত্যাগের দাবি জানান।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশে ক্রীড়া পরিচালনা পরিষদ বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:বাংলাদেশে টেবিল টেনিস
শমসের গাজীর কেল্লা ফেনী জেলার ছাগলনাইয়া থানার জগন্নাথ সোনাপুর ও চম্পকনগর এ অবস্থিত।http://subhapurup.feni.gov.bd/site/view/tourist_spot/দর্শণীয় স্থান  ব্রিটিশ বিরোধী আন্দোলনে জায়গাটি গুরুত্বপূর্ণ ভূমিকা রেখেছিলো। শমসের গাজী ছিলেন একজন ব্রিটিশ বিরোধী বিপ্লবী এবং ত্রিপুরার রোশনাবাদ পরগনার কৃষক বিদ্রোহের নায়ক।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৬৬ ১৭৫৭ সালে ব্রিটিশ ঐপনিবেশিক শক্তির আগ্রাসন প্রতিহত করতে গিয়ে মৃত্যু বরণ করেন তিনি ভাটির বাঘ বলে পরিচিত। শমসের গাজী নবাব সিরাজুদ্দৌলার পর তিনিই ঔপনিবেশিক শক্তির হাতে প্রথম নিহত হন।  অবস্থান ফেনীর ছাগলনাইয়ার চম্পকনগর ও জগন্নাথ সোনাপুরের বর্তমান ভারত সীমান্ত এলাকাটি শমসের গাজীর স্মৃতি বিজড়িত স্থান। এখানে রয়েছে শমসের গাজীর সুড়ঙ্গ, শমসের গাজীর দীঘি এবং আরও অনেক কিছু। তবে তার প্রাসাদসহ অন্য অনেক গুরুত্বপূর্ণ স্থাপনার ধ্বংসাবশেষ ভারতের ত্রিপুরার মধ্যে ভাগ হয়ে রয়ে গেছে।  বর্তমান অবস্থায় শমসের গাজীর তৈরি দুর্গটি এখন বিলুপ্ত।  কিন্তু সেখানে তার স্মৃতিবিজড়িত অনেক কিছুই রয়ে গেছে। তার তৈরি কৈয়্যারা দিঘী,গুপ্ত সুড়ঙ্গ ইত্যাদি রয়ে গেছে। কিছু কিছু স্থাপত্য এখন পাশে ভারতের সীমান্তের ওপারে ত্রিপুরা রাজ্যে রয়ে গেছে।  বর্মানে তার স্মৃতিকে ধরে রাখতে সেখানে শমসের গাজীর বাঁশের কেল্লা রিসোর্টস নামক পর্যটন কেন্দ্র স্থাপিত হয়েছে।  অনেক পর্যটকই সেখানে ভ্রমণ করেন।  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:ফেনী জেলার প্রত্নতাত্ত্বিক স্থাপনা বিষয়শ্রেণী:ফেনী জেলার দর্শনীয় স্থান
হামাদ মুহাম্মদ সাউদ জাওয়াদ আল উবাইদি (, ; জন্ম: ২১ এপ্রিল ১৯৯১; হামাদ আল উবাইদি নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।  ২০১০ সালে, হামাদ কাতার অনূর্ধ্ব-২৩ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় ১ বছর যাবত কাতারের বয়সভিত্তিক দলের হয়ে খেলার পর, তিনি ২০১২ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।  প্রারম্ভিক জীবন হামাদ মুহাম্মদ সাউদ জাওয়াদ আল উবাইদি ১৯৯১ সালের ২১শে এপ্রিল তারিখে কাতারের দোহায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হামাদ কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন। কাতারের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।  ২০১২ সালের ২৩শে জানুয়ারি তারিখে, ২০ বছর, ৯ মাস ও ২ দিন বয়সে, ডান পায়ে ফুটবল খেলায় পারদর্শী হামাদ সুইডেনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি সুইডেন ৫–০ গোলের ব্যবধানে জয়লাভ করেছিল। কাতারের হয়ে অভিষেকের বছরে হামাদ সর্বমোট ১ ম্যাচে অংশগ্রহণ করেছেন।  তথ্যসূত্র  বহিঃসংযোগ            বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:দোহার ব্যক্তি বিষয়শ্রেণী:কাতারি ফুটবলার বিষয়শ্রেণী:এশিয়ান গেমসে কাতারের প্রতিযোগী বিষয়শ্রেণী:কাতার স্টার্স লিগের খেলোয়াড় বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:আল খুরাইতিয়াত স্পোর্টস ক্লাবের খেলোয়াড় বিষয়শ্রেণী:আল সাইলিয়াহ স্পোর্টস ক্লাবের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:পুরুষ ফুটবল মধ্যমাঠের খেলোয়াড়
হুগলি ইমামবাড়া ভারতের পশ্চিমবঙ্গ  রাজ্যের হুগলি জেলায় অবস্থিত একটি শিয়া মুসলিম ইমামবাড়া ও মসজিদ।Haji Mohammed Mohsin Waqf Estate ১৮৪১ সালে মুহম্মদ মহসীন ভবনটির নির্মাণকাজ শুরু করেছিলেন এবং ১৮৬১ সালে শেষ করেছিলেন। ভবনটি দোতলা যার প্রবেশদ্বারের উপরে একটি দীর্ঘ ঘড়ির টাওয়ার আছে। মসজিদে দেওয়ালে খোদাই করা কুরআনের জটিল নকশা এবং পাঠ্য রয়েছে। মসজিদের অভ্যন্তরটি মার্বেল, মোমবাতি এবং ঝুলন্ত লণ্ঠন দ্বারা সজ্জিত। থাম্ব|ইমামবাড়া প্রাঙ্গণ   ঘড়ি  থাম্ব|হুগলির ইমামবাড়া হুগলি ইমামবাড়া বিখ্যাত তার ঘড়ির জন্য। এটি মূল প্রবেশপথের দ্বারে নির্মিত দুটি টাওয়ারের মাঝখানে অবস্থিত। প্রায় ১৫০ ফুট উচ্চতার প্রতিটি টাওয়ারের শীর্ষে পৌঁছাতে ১৫২টি সিঁড়ি আছে। ঘড়ির দুটি কাটা রয়েছে যার সাথে তিনটি ঘণ্টা আছে যাদের ওজন যথাক্রমে ৮০ মণ, ৪০ মণ ও ৩০ মণ। ছোট ঘণ্টাটি ১৫ মিনিট অন্তর ব্যবধানে বাজে এবং আরও বড় বেলটি এক ঘণ্টা বোঝাতে বাজে। ঘড়ির কাটা আধ ঘণ্টা এগিয়ে নিতে  প্রতি সপ্তাহে দুজন লোকের প্রয়োজন হয়, ঘড়ির চাবিটির ওজন  ২০ কেজি। ১৮৫২ সালে এটি ১১,৭২১ টাকায় কেনা হয়েছিল। মেসার্স ব্ল্যাক অ্যান্ড হুরে কোং, বিগ বেন, লন্ডন থেকে সৈয়দ কেরামত আলী এটি কিনেন।   অবস্থান  এটি হুগলি জেলায় অবস্থিত। এখানে যাবার জন্য কলকাতা থেকে আগত পাবলিক ট্রেনে চেপে (লোকাল বা এক্সপ্রেস) নৈহাটি জংশনে নামতে হয়। নৈহাাটি থেকে ব্যান্ডেল লোকাল ধরতে হয় এবং তারপর হুগলি ঘাট স্টেশনে নেমে সেখান থেকে ইমামবাড়া হাঁটার দূরত্বে অবস্থিত। স্টেশন থেকে ইমামবাড়ায় আসা দর্শনার্থীদের জন্য রিকশা এবং অটো রয়েছে। অথবা সম্ভবত আসার সর্বোত্তম উপায় হলো হাওড়া স্টেশন গিয়ে ব্যান্ডেল পর্যন্ত সোজা ট্রেন (লোকাল ইএমইউ গুলি) নেওয়া, যেগুলি ঘন ঘন এবং কম ভিড় থাকে। হুগলি স্টেশনে নেমে, অটো / টোটো / রিক্সা নিয়ে ইমামবাড়ায় যাওয়া যায়। যেহেতু ইমামবাড়ার আশেপাশে কোনও রেস্তোরা নেই তাই দর্শনার্থীদের নিজস্ব খাবারের ব্যবস্থা করাই ভালো। দর্শনার্থীদের পানীয় / পানীয় জল নিয়ে আসা দরকার।  চিত্রশালা   আরো দেখুন    বাংলার স্থাপত্য   কলকাতার মসজিদ   তথ্যসূত্র   বিষয়শ্রেণী:ইমামবাড়া বিষয়শ্রেণী:মহসিন ফান্ডের অর্থায়নে প্রতিষ্ঠিত বিষয়শ্রেণী:পশ্চিমবঙ্গের মসজিদ বিষয়শ্রেণী:১৮৬১-এ সম্পন্ন মসজিদ বিষয়শ্রেণী:হুগলি জেলার ভবন ও স্থাপনা বিষয়শ্রেণী:হুগলি জেলার দর্শনীয় স্থান
হেক্সাডেকেন (যাকে সিটেনও বলা হয়) হল একটি জৈব যৌগ। এটি একটি ষোল কার্বন বিশিষ্ট সম্পৃক্ত হাইড্রোকার্বন। হেক্সাডেকেনের রাসায়নিক সংকেত হল C16H34। হেক্সাডেকেন ষোলটি কার্বন পরমাণু নিয়ে যে শৃঙ্খল গঠিত করে, তাতে তিনটি করে হাইড্রোজেন পরমাণু দুই প্রান্তের শেষ দুটি কার্বন পরমাণুর সাথে যুক্ত থাকে। আর দুটি করে হাইড্রোজেন পরমাণু বাকি অন্যান্য চৌদ্দটি কার্বন পরমাণুর প্রত্যেকটির সাথে যুক্ত হয়।   ভৌত ধর্ম  এটি একটি বর্ণহীন তরল। জলের থেকে হালকা। এর ঘনত্ব ০.৭৭ গ্রাম/সিসি। জলে অদ্রবনীয় কিন্তু জৈব যৌগে দ্রবণীয়।   সিটেন সংখ্যা  সিটেন সংখ্যাকে প্রায়শই সংক্ষেপে  সিটেন বলা হয়। এটি  ডিজেল জ্বলনের একটি পরিমাপ। চাপ প্রয়োগে সংকোচন অবস্থায় সিটেন খুব সহজেই জ্বলতে পারে। এই কারণে এটির সিটেন সংখ্যা ১০০ ধরা হয়। অন্যান্য জ্বালানি মিশ্রণের জ্বলন ক্ষমতার তুলনা সিটেনের সঙ্গে করা হয়। এক্ষেত্রে এটি একটি সূচক হিসাবে কাজ করে।   তথ্যসূত্র   বিষয়শ্রেণী:জৈব যৌগ বিষয়শ্রেণী:হাইড্রোকার্বন বিষয়শ্রেণী:অ্যালকেন
চিত্র  অযোগ্য ভুক্তিকারণ  যোগ্য   ১ মে:উত্তর গোলার্ধ ও দক্ষিণ গোলার্ধে যথাক্রমে বেল্টেন এবং সামহেন উৎসব; ভারতের মহারাষ্ট্র রাজ্যে  মহারাষ্ট্র দিবস(১৯৬০); মার্কিন যুক্তরাষ্ট্রে আনুগত্য দিবস ।   ৩০৫ – ডিওক্লেটিয়ান' এবং 'ম্যাক্সিমিয়ান' রোমান সাম্রাজ্য-এর সহ-শাসক হিসাবে অবসর গ্রহণ করেন, গ্যালারিয়াস এবং কনস্ট্যান্টিয়াস ক্লোরাস দ্বারা উত্তরসূরি হন।  ১৬২৫ – ডাচ-পর্তুগিজ যুদ্ধ: পর্তুগিজ এবং স্প্যানিশ বাহিনী ব্রাজিলের বাহিয়া শহর পুনরুদ্ধার করে, যেটি পূর্বে ডাচ প্রজাতন্ত্রের দখলে ছিল।  ১৯৩১ – নিউ ইয়র্ক সিটির এম্পায়ার স্টেট বিল্ডিং(ছবিতে), সেই সময়ের বিশ্বের সবচেয়ে উচু ভবনটি, খোলা হয়।  ১৯৪১ – সিটিজেন কেইন, অভিনেতা এবং পরিচালক ওরসন ওয়েলসের একটি বহুল প্রশংসিত চলচ্চিত্র, প্রিমিয়ার হয়েছিল।  ১৯৪৫ – দ্বিতীয় বিশ্বযুদ্ধ: বার্মার রেঙ্গুনকে মুক্ত করার জন্য অগ্রসর হওয়ার সময় ব্রিটিশ ও ভারতীয় বাহিনী জাপানী আর্টিলারি ব্যাটারির উপর একটি সফল বিমান হামলা চালায়।
রেলপথ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে রেলপথ ও রেলগাড়ির উন্নয়নে পরিকল্পনা গ্রহণ, অবকাঠামো নির্মাণ ও রক্ষণাবেক্ষণ করা। বাংলাদেশের রেল পরিবহন ও রেলপথ বাংলাদেশর যোগাযোগ ব্যবস্থায় এ মন্ত্রণালয় গুরুত্বপূর্ণ ভূমিকা রাখে। রেল মন্ত্রণালয়ের সচিব হলেন রেল মন্ত্রণালয়ের প্রধান। বর্তমানে রেল মন্ত্রণালয়ের সচিব হলেন আব্দুল বাকী।    সচিব বাংলাদেশের সরকারি প্রশাসনের একজন গুরুত্বপূর্ণ কর্মকর্তা। জনপ্রশাসনের সর্বোচ্চ পদ হলো সিনিয়র সচিব।   বাংলাদেশের রেলপথ মন্ত্রণালয়ের সচিবদের তালিকা  নং.নামদ্বায়িত্ব গ্রহণদ্বায়িত্ব ত্যাগ১ফজলে কবির এন ডি সি৩০ ডিসেম্বর ২০১১৬ জুন ২০১২২মোঃ মহবুব উর রহমান১ জুলাই ২০১২৪ এপ্রিল ২০১৩৩মোঃ আবুল কালাম আজাদ ৭ এপ্রিল ২০১৩১২ সেপ্টেম্বর ২০১৪৪মোঃ মনসুর আলী সিকদার১৪ সেপ্টেম্বর ২০১৪৩০ এপ্রিল ২০১৫৪মোঃ ফিরোজ সালাহ্ উদ্দিন৩০ এপ্রিল ২০১৫২ মে ২০১৭৫মোঃ মোফাজ্জেল হোসেন৭ মে ২০১৭৩০ ডিসেম্বর ২০১৯৬মোঃ মোফাজ্জেল হোসেন সিনিয়র সচিব৩১ ডিসেম্বর ২০১৯৪ মে ২০২০৭  মোঃ সেলিম রেজা৫ মে ২০২০৩০ ডিসেম্বর ২০২১৮ মোঃ হুমায়ুন কবীর ৩০ ডিসেম্বর ২০২১১৪ আগস্ট ২০২৪৯এম এ আকমল হোসেন আজাদ১৮ আগস্ট ২০২৪২০ আগস্ট ২০২৪১০আব্দুল বাকী২১ আগস্ট ২০২৪২৭ নভেম্বর ২০২৪১১মোঃ ফাহিমুল ইসলাম২৮ নভেম্বর ২০২৪বর্তমান   তথ্যসূত্র   বিষয়শ্রেণী:রেলপথ মন্ত্রণালয় (বাংলাদেশ)
সিলভিয়া ডি এস্তেবান নিউবো (জন্ম ১ ডিসেম্বর, ১৯৭১, সান্তা ক্রুজ দে টেনেরিফে) একজন স্পেনীয় মডেল এবং সুন্দরী। তিনি তার দেশের দ্বিতীয় প্রতিনিধি যিনি মিস ইন্টারন্যাশনাল খেতাব জিতেছেন। ১৯৭৭ সালে পিলার মেডিনা কানাডেলের জয়ের ১৩ বছর পর ১৯৯০ সালে তিনি শিরোপাটি দখল করেছিলেন। . Retrieved on 11 Apr 2008.   তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ইন্টারন্যাশনাল বিজয়ী বিষয়শ্রেণী:স্পেনীয় সৌন্দর্য প্রতিযোগিতার বিজয়ী বিষয়শ্রেণী:স্পেনীয় নারী মডেল বিষয়শ্রেণী:মিস স্পেন বিজয়ী
পিটার জেফ্রি জেফ লিরয় ডুজন (; জন্ম: ২৮ মে, ১৯৫৬) কিংস্টনে জন্মগ্রহণকারী ওয়েস্ট ইন্ডিজের কোচ, বিখ্যাত ও সাবেক আন্তর্জাতিক ক্রিকেট তারকা। বর্তমানে তিনি ধারাভাষ্যকারের ভূমিকায় অবতীর্ণ হয়েছেন। ওয়েস্ট ইন্ডিজ ক্রিকেট দলের অন্যতম সদস্য জেফ ডুজন মূলতঃ উইকেট-রক্ষক ছিলেন। ১৯৮০-এর দশকে স্ট্যাম্পের পিছনে অবস্থান নিয়ে গুরুত্বপূর্ণ ভূমিকা রাখতেন। পাশাপাশি নিচেরসারির কার্যকরী ব্যাটসম্যান ছিলেন তিনি। ১৯৮৯ সালে উইজডেন কর্তৃক পাঁচজন বর্ষসেরা ক্রিকেটারের একজনরূপে গণ্য হন তিনি। Full List on Cricinfo   খেলোয়াড়ী জীবন  কিংস্টনে জন্মগ্রহণকারী ডুজন উলমার্স স্কুলে অধ্যয়ন করেন।"West Indies a small world of cricketing connections", Scyld Berry, The Daily Telegraph, 15 March 2004 ১৯৭৪ সালে প্রথম-শ্রেণীর ক্রিকেটে অভিষেক ঘটে তার। জ্যামাইকা জাতীয় ক্রিকেট দল ও ওয়েস্ট ইন্ডিজ ক্রিকেট দলের সদস্য থাকাকালীন তিনি ২০০ প্রথম-শ্রেণীর খেলায় অংশ নিয়েছেন। তার সমগ্র খেলোয়াড়ী জীবন উনিশ বছরের ছিল। ইনিংস প্রতি গড়ে ৪০ রান সংগ্রহ করেছেন ও প্রায় দশ হাজারের কাছাকাছি রান করেন। ঐ সময়ের অন্যান্য উইকেট-রক্ষকের তুলনায় যা ছিল অত্যন্ত সমৃদ্ধপূর্ণ। ৩৩৭ ক্যাচের পাশাপাশি ২২ স্ট্যাম্পিংও করেছেন তিনি।   অবসর  ১৯৯২ সালে ক্রিকেট জীবন থেকে নিজেকে গুটিয়ে নেন। ঐ বছরেই ওয়েস্ট ইন্ডিজ ক্রিকেট দলের সহকারী কোচরূপে কাজ করেন ও নিজ মাতৃভূমি জ্যামাইকার তরুণ ক্রিকেটারদের মান উন্নয়নে সম্পৃক্ত থাকেন।   তথ্যসূত্র    আরও দেখুন   ডেরেক মারে  উইনস্টন ডেভিস  ওয়েস্ট ইন্ডিয়ান টেস্ট ক্রিকেটারদের তালিকা  টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা   বহিঃসংযোগ      হাউস্ট্যাটে জেফ ডুজন   বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিয়ান উইকেট-রক্ষক বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিয়ান ক্রিকেট ধারাভাষ্যকার বিষয়শ্রেণী:ওয়েস্ট ইন্ডিজ ক্রিকেট দলের অধিনায়ক বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:কিংস্টনের ক্রীড়াবিদ বিষয়শ্রেণী:জ্যামাইকান ক্রিকেটার বিষয়শ্রেণী:জামাইকার ক্রিকেটার বিষয়শ্রেণী:এম পার্কিনসন বিশ্ব একাদশের ক্রিকেটার বিষয়শ্রেণী:উইকেট-রক্ষক